পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
২০১৭-১৮ উত্তর কোরিয়া সংকট
২০১৭ সালে সালে জাতিসংঘের নিরাপত্তা পরিষদে উত্তর কোরিয়ার ওপর বেশ কয়েকবার নিষেধাজ্ঞা আরোপ করা হয়। ২২ ডিসেম্বর আরোপিত সাম্প্রতিক নিষেধাজ্ঞা-বিধান অনুসারে, উত্তর কোরিয়ায় তেল সরবরাহ নিষিদ্ধ করা হয় এবং উত্তর কোরীয় শ্রম অভিবাসীরা যেসব দেশে কাজ করে তাদেরকে সেসব অঞ্চল থেকে ২৪ মাসের মধ্যে বহিষ্কারের সিদ্ধান্ত নেয়া হয়।